	OBRAZAC
SUDJELOVANJA U INTERNETSKOM SAVJETOVANJU O NACRTU ODLUKE O ELEMENTIMA I KRITERIJIMA ZA IZBOR KANDIDATA ZA UPIS U SREDNJE ŠKOLE U ŠKOLSKOJ GODINI 2014./2015. 

	Naziv nacrta zakona, drugog propisa ili akta o kojem se provodi savjetovanje
	Nacrt Odluke o elementima i kriterijima za izbor kandidata za upis u srednje škole u školskoj godini 2014./2015.

	Naziv tijela nadležnog za izradu nacrta
	Ministarstvo znanosti, obrazovanja i sporta

	Razdoblje internetskog savjetovanja (početak i završetak)
	21. veljače – 7. ožujka 2014. 

	Ime i prezime osobe, odnosno, naziv predstavnika zainteresirane javnosti (OCD, ustanove i sl.) koja daje svoje mišljenje, primjedbe i prijedloge na predloženi Nacrt prijedloga Odluke
	

	Interes, odnosno kategorija i brojnost korisnika koje predstavljate
	

	Načelne primjedbe s obrazloženjem


	U sklopu javne rasprave o Nacrtu Odluke o elementima i kriterijima za izbor kandidata za upis u I. razred srednje škole u školsku godinu 2014./2015. prilažem prigovor na prijedlog Vrednovanje posebnih rezultata kandidata u prethodnom obrazovanju, članak IX. 

· Člankom IX. u Odluci predlaže se da učenici koji su završili šest razreda osnovne glazbene ili četiri razreda osnovne plesne škole dobiju jedan dodatni bod i to samo za upis u umjetničke programe.
· Ukinuto je bodovanje za učenje drugog stranog jezika najmanje četiri godine u osnovnoj školi.

Ovim prijedlogom vrednovanja zanemaruje se trud učenika u pohađanju osnovne glazbene ili plesne škole, te se ignorira učenje drugog stranog jezika, što ovu skupinu dovodi u neravnopravni položaj kod upisa u gimnazijske i strukovne programe. S druge strane, postignuća u sportskim disciplinama se nagrađuju i vrednuju velikim brojem dodatnih bodova pri upisu u bilo koju srednju školu. 

Smatramo da je prijedlogom da se postignuća u sportskim disciplinama vrednuju pri upisu u bilo koju srednju školu povrijeđeno načelo jednakosti iz čl.3. Ustava Republike Hrvatske koji propisuje da je jednakost najviša vrednota ustavnog poretka Republike Hrvatske. Člankom 14. st.2. Ustava Republike Hrvatske je propisano da su svi pred zakonom jednaki. Dakle, ne smije se Odlukom osobine jednog učenika npr. sportske osobine vrednovati različito i povoljnije od osobina drugog učinka. Naime, u smislu čl.14. st.1. i st.2. Ustava RH, svako u Republici Hrvatskoj ima jednaka prava i slobode, između ostalog, bez obzira na druge osobine. 

Ujedno držimo nepravednim promjenu kriterija za upis u srednje škole, gotovo tri mjeseca do kraja tekuće školske godine, kada zbog pojačanih školskih obaveza, takve izmjene mogu naštetiti konačnom uspjehu učenika u školi

Budući da u smislu čl.89. Ustava Republike Hrvatske zakoni ne mogu imati povratno djelovanje, ni pojedine odluke Ministarstava se ne smiju mijenjati tijekom obrazovnog razdoblja i imati za posljedicu izmjenu kriterija koji su postojali na početku školske godine za učenike na koje se Odluka odnosi. Novi kriteriji za upis se trebaju odnositi i primjenjivati na one učenike, od početka obrazovnog razdoblja, na koje se Odluka odnosi.

. 


	Primjedbe na pojedine članke nacrta Odluke, drugog propisa ili akta s obrazloženjem (Ako je primjedaba više, prilažu se obrascu, a ovdje se navode samo članci ili dijelovi nacrta na koje se odnose.)
	Predlažemo izmjenu članaka IX. sukladno kriterijima iz školske godine 2013./2014. kako slijedi:

Kandidatima se vrednuju posebni rezultati iz prethodnog obrazovanja ako su: 

- završili osnovnu školu i šest razreda osnovne glazbene ili četiri razreda osnovne plesne škole, koja ima odobrenje za rad Ministarstva znanosti, obrazovanja i sporta, s dva dodatna boda za upis u sve obrazovne programe; 
- u osnovnoj školi najmanje četiri školske godine učili drugi strani jezik, s jednim dodatnim bodom za upis u sve obrazovne programe; 

- u osnovnoj školi najmanje četiri školske godine učili jedan od klasičnih jezika, s jednim dodatnim bodom za upis u jezične i klasične gimnazijske programe. 

Predloženo vrednovanje završene osnovne glazbene škole i učenje drugog stranog jezika usmjereno je na razvijanje ključnih učeničkih kompetencija i važno je za nastavak daljnjeg obrazovanja. 


	Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnosti, e-mail ili drugi podaci za kontakt
	Zehra i Mavro Laznibat (zehra.laznibat@gmail.com)

Dubravka Lošić i Branko Širok (dubravka.losic@du.t-com.hr)

Jelica i Luko Gjenero (jelica.gjenero@du.t-com.hr)

	Datum dostavljanja
	5. ožujka 2014.


Važna napomena:
Popunjeni obrazac s prilogom zaključno do 7. ožujka 2014. dostaviti na adresu elektroničke pošte: 
javnarasprava-kriteriji@mzos.hr
Primjedbe koje neće biti dostavljene na priloženom obrascu, neće biti uzete u razmatranje.
